**neștiutor de adio**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

viața ta trecea nerisipită

prin venele mele

sărutul tău era ca o mușcătură

cu o buză mai rece

cu cealaltă de lavă încinsă

că de aceea te smulsesem dintr-un amurg

ca să-mi trăiești tinerețea

și eu să nu mor în totalitate

când pleci definitiv

în alt sânge

chiar și atunci când respiram

pe pântecul tău

și zorii fulgerau spre mine

a suferință

eu tot mai așteptam sărutul neștiutor

de adio

fiindcă tu voiai să mă strângi în brațe

atât de adânc

fără să-ți pese că fulgii de nea sunt ireversibili

și eu atemporal

pe buzele tale flămânde